2010 වි20 ක්‍රිකට් ලෝක කුසලානය

2010 අයිසීසී ලෝක විස්සයි20 යනු තුන්වන අයිසීසී ලෝක විස්සයි20 තරගාවලිය වන අතර එය 2010 අප්‍රේල් 30 සහ මැයි 16 අතර බටහිර ඉන්දීය කොදෙව්හි පැවති ජාත්‍යන්තර විස්සයි20 ක්‍රිකට් තරඟාවලියකි. එහි ජය හිමිවූයේ අවසන් මහා තරගයේදී ඔස්ට්‍රේලියාව පරාජය කළ එංගලන්තයයි. තරගාවලියේ වීරයා ලෙස කෙවින් පීටර්සන් නම් කෙරිණි.
2007 වසරේ ආරම්භ වී වසර දෙකකට වරක් මෙම තරගාවලිය පැවැත්වුවත්, 2010 වසරේ බටහිර ඉන්දීය කොදෙව්හිදී පැවැත්වීමට නියමිතව තිබූ අයිසීසී ශූරයන්ගේ කුසලාන එක්දින ජාත්‍යන්තර තරගාවලිය, 2008 වසරේ පාකිස්තානයේ පැවැති චැම්පියන්ස් කුසලාන තරගාවලිය ආරක්‍ෂාව හේතුවෙන් කල්දැමීම හේතුවෙන් විස්සයි20 ක්‍රමයට සංශෝධනය විය. මේ හේතුවෙන් ජාත්‍යන්තර ක්‍රිකට් තරඟාවලියේ දින දර්ශනය නිවැරදි කිරීමේ අවශ්‍යතාවයක් තිබුනා.
මෙම අයිසීසී ලෝක විස්සයි20 ලෝක කුසලානය පැවතියේ අවසන් තරගයෙන් මාස 10කට පසුවයි. පෙර පරිදිම, තරඟාවලියට කණ්ඩායම් 12 ක් ඇතුළත් විය. ඒ ටෙස්ට් ක්‍රීඩා කරන රටවල් 10 සහ සුදුසුකම් ලැබීමේ තරගාවලියෙන් කණ්ඩායම් දෙකක් වශයෙනි.. බාබඩෝස් හි බ්‍රිජ්ටවුන් හි කෙන්සිංටන් ඕවල් ක්‍රීඩාංගණය, ගයනාවේ ප්‍රොවිඩන්ස් හි ප්‍රොවිඩන්ස් ක්‍රීඩාංගනය සහ ශාන්ත ලුසියා හි ග්‍රොස් අයිලට් හි බියුස්ජෝර් ක්‍රීඩාංගනය හි මෙම සම්පූර්ණ තරගවලිය පවත්වන ලදී.. මෙම තරඟාවලියට සමගාමීව කාන්තා තරඟාවලිය සංවිධානය කර තිබූ අතර පිරිමි අවසන් පූර්ව තරඟ සහ අවසන් තරඟ දෙකට පෙර කාන්තා තරඟාවලියේ අවසන් පූර්ව තරඟ සහ අවසන් තරඟ පැවැත්විය.
මෙම තරඟයේදී ඇෆ්ගනිස්ථානය ප්‍රධාන අයිසීසී ජාත්‍යන්තර ක්‍රිකට් තරඟාවලියකට ප්‍රථම වරට පෙනී සිටි අතර, ඔවුන් අනුබද්ධ සාමාජිකත්වය (Affiliate member) පමණක් හිමිකරගෙන සිටි අතර පසුව ප්‍රධාන අයිසීසී ජාත්‍යන්තර ක්‍රිකට් තරඟාවලියකට සහභාගී වූ එකම අනුබද්ධ සාමාජිකයා බවට පත් වූ බැවින් එය වඩාත් කැපී පෙනෙන විය. .
අයිසීසී ලෝක විස්සයි 20 සුදුසුකම් ලැබීමේ තරඟය ඇෆ්ගනිස්ථානය විසින් ජයග්‍රහණය කරන ලද අතර ඔවුන් අවසන් තරඟයේදී අයර්ලන්තය කඩුලු 8 කින් පරාජය කළ අතර දෙපිලම 2010 අයිසීසී ලෝක විස්සයි20 ලෝක කුසලානයට සුදුසුකම් ලබා ගත්හ. ඇෆ්ගනිස්තානය සුදුසුකම් ලැබූ පළමු ප්‍රධාන තරගාවලිය මෙය වූ අතර ප්‍රමුඛ පෙළේ කණ්ඩායම් වන නෙදර්ලන්තය සහ ස්කොට්ලන්තය මෙවර සුදුසුකම් ලැබීමට අපොහොසත් විය.
සියලුම තරඟ පහත ක්‍රීඩාංගණ තුනේදී පැවැත්විණි.
කණ්ඩායම් අදියරේදී සහ සුපිරි අටේදී කණ්ඩායම්වලට පහත පරිදි ලකුණු ප්‍රදානය කෙරේ.
සම තත්ත්වයකදී (එනම් කණ්ඩායම් දෙකම ඔවුන්ගේ අදාළ ඉනිම අවසානයේ එකම ලකුණු සංඛ්‍යාවක් ලබා ගනී), සුපිරි ඕවරයකින් ජයග්‍රාහකයා තීරණය කරයි. මෙය තරඟාවලියේ සෑම අදියරකටම අදාළ වේ.
එක් එක් කණ්ඩායම තුළ (කාණ්ඩ සහ සුපිරි අට අදියර දෙකෙහිම), කණ්ඩායම් පහත සඳහන් නිර්ණායක මත පදනම්ව එකිනෙකාට එරෙහිව ශ්‍රේණිගත කරනු ලැබේ.
කණ්ඩායම් සියල්ල බෙදා ඇති කාණ්ඩ 2009 ජූලි 4 දින ප්‍රකාශයට පත් කරන ලදී. ආරම්භක කාණ්ඩ හතරේ ආකෘතිය 2009 තරඟාවලියේ භාවිතා කළ ආකාරයටම වේ. 2009 තරගාවලියේ ශ්‍රේණිගතකිරීම් වරහන් තුල වේ.
සුපිරි 8 අධියර සමන්විත වන්නේ කාණ්ඩ අදියරේ සෑම කාණ්ඩයකින්ම හොඳම කණ්ඩායම් දෙකෙනි. සුපිරි 8 වටය කාණ්ඩ දෙකකට බෙදා ඇත, එනම් "ඊ" සහ "එෆ්" ලෙසය. "ඊ" කාණ්ඩය, "ඒ" සහ "සී" හි ඉහළම ශ්‍රේණිගත සහ "බී" සහ "ඩී" හි දෙවන ශ්‍රේණිගත කණ්ඩායම්ද, "එෆ්" කාණ්ඩය, "බී" සහ "ඩී" හි ඉහළම ශ්‍රේණිගත සහ "ඒ" සහ "සී" හි දෙවන ශ්‍රේණිගත කණ්ඩායම්ද, අයත් විය.
කාණ්ඩ අධියරේ තරග ප්‍රතිඵල අනුව පලමු හා දෙවන ස්ථාන දිනාගත් කණ්ඩායම් එම පිළිවෙලින් සුපිරි 8 වටයට සුදුසුකම් නොලබයි. තරගාවලියට පෙර ශ්‍රේණිගත ආකාරය අනුව ඔවුන්ගේ ස්ථානය වෙනස් වේ. (උදාහරණයක් ලෙස "බී" කාණ්ඩයේ තරග ප්‍රතිඵල අනුව දෙවන ස්ථානය ලබාගත්තත් ශ්‍රේණිගත කිරීම් අනුව ඔවුන් නවසීලන්තයට ඉදිරියෙන් සිටි බැවින් "බී" කාණ්ඩයේ පළමුවැනියා ලෙස සුපිරි 8 වටයට සුදුසුකම් ලැබීය.) ශ්‍රේණිගත නොවූ කණ්ඩායමක් සුපිරි 8ට සුදුසුකම් ලැබුවහොත් එම කාණ්ඩයේ නිරන්තරයෙන් දෙවනියා ලෙස ඉදිරියට යනු ඇත.
2010 මැයි 16 වන දින බාබඩෝස් හි පැවති අවසන් තරඟය, ඕස්ට්‍රේලියාවේ පැවති අළු බඳුනට මාස හයකටත් අඩු කාලයකට පෙර තරඟයේ පැරණිතම එදිරිවාදිකම් අළුත් කිරීමක් විය. ලෝක කුසලාන අවසන් තරඟ තුනකින් පරාජයට පත්වීමෙන් පසු එනම් 1979 බටහිර ඉන්දීය කොදෙව්වන්ට එරෙහිව ලෝඩ්ස් පිටියේදී, 1987 ඕස්ට්‍රේලියාවට එරෙහිව, 1992 පකිස්ථානයට එරෙහිව සහ 2004 චැම්පියන්ස් කුසලාන අවසන් තරගය බටහිර ඉන්දීය කොදෙව්වන්ට මව් බිමේදී පරාජයෙන් පසුව එංගලන්තය සිය පළමු ජාත්‍යන්තර ක්‍රිකට් කවුන්සිලයේ ලෝක ශූරතාවයක් ඕවර තුනක් ඉතිරිව තිබියදී කඩුලු හතකින් ජයග්‍රහණය කළේය.
පළමුව පන්දුවට පහරදුන් ඔස්ට්‍රේලියාව කඩුලු 6ක් දැවී ලකුණු 147ක් ලබා ගත් අතර, එංගලන්තය ඕවර 2.1කදී ඕස්ට්‍රේලියානු ඉනිම 8/3 කට සීමා කර තිබියදී නායක මයිකල් ක්ලාක් ඉවත් වීමෙන් පසුව ඩේවිඩ් හසීගේ ඉහළම ලකුණු සංඛ්‍යාව වූ 59 තීරණාත්මක විය. එංගලන්තය පන්දු 18ක් ඉතිරිව තිබියදී ඕස්ට්‍රේලියානු පිලේ ලකුණු සංඛ්‍යා අභිබවා ලකුණු 148 ලබා ගත් අතර, දෙවැනි කඩුල්ලට ලකුණු 111ක සබඳතාවක් ගොඩනැගීමට ක්‍රේග් කීස්වෙටර් (ලකුණු 63) සහ කෙවින් පීටර්සන් (ලකුණු 47) සමත් වූහ. නායක පෝල් කොලින්වුඩ් ජයග්‍රාහී ලකුණක් ලබා ගත්තේය. පීටර්සන් ලකුණු 248ක් රැස්කරමින් තරඟාවලියේ වීරයා ලෙස නම් කෙරුණු අතර, අවසන් තරඟයේදී ඔහුගේ පළමු වි20ජා අර්ධ ශතකය වාර්තා කළ ක්‍රේග් කීස්වෙටර් තරඟයේ වීරයා ලෙස නම් කෙරුණි.